Държавен вестник, бр. 47, 2020 г., стр. 3

БРОЙ  47	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИЯТ СЪВЕТ
Р Е Ш И :
1. Открива процедура за възлагане на кон-
цесия за морски плаж „Поморие – юг“, общи-
на Поморие, област Бургас – изключителна 
държавна собственост, наричан по-нататък 
„обект на концесията“.
1.1. Обектът на концесията е морски плаж 
„Поморие – юг“, обособена част от крайбреж-
ната плажна ивица, с обща площ 47 159 кв. м, 
съставляващ поземлен имот с идентифика-
тор 57491.509.18 по кадастралната карта и 
кадастралните регистри на землището на 
гр. Поморие, община Поморие, област Бургас, 
одобрени със Заповед № РД-18-36 на изпълни-
телния директор на Агенцията по геодезия, 
картография и кадастър от 29 април 2009 г., 
индивидуализиран съгласно данните в Акт за 
изключителна държавна собственост №  461 
от 23 март 1999 г. и специализираната карта 
и регистър на морски плаж „Поморие – юг“, 
приета с Протокол № 4 от 1 ноември 2011 г. 
на комисията по чл. 18 от Наредба № 1 от 
16 септември 2008 г. за създаването и поддър-
жането на специализираните карти и регистри 
на обектите по чл. 6, ал. 4 и 5 от Закона за 
устройството на Черноморското крайбрежие.
1.2. Активната плажна площ на обекта 
на концесия е площта, която се ползва за 
осъществяване на задължителните дейности, 
за разполагане от посетителите на морския 
плаж на платени и неплатени (лични) плаж-
ни принадлежности, за свободно пешеходно 
придвижване върху територията на плажа, 
включително върху преместваеми пешеходни 
пътеки, за удобно използване на преместваеми-
те обекти и за улесняване на придвижването 
и ползването на плажните услуги от хората 
с увреждания, и е с размер 41 607 кв. м и с 
точки, определящи активната плажна площ 
от № 1 до № 313 в Координатна система „Бъл-
гарска геодезическа система 2005“.
1.3. В активната плажна площ на морски 
плаж „Поморие – юг“ не са включени: обща-
та площ на обектите на инфраструктурата в 
размер 273 кв. м, представляващи 4 кръгли 
шахти с обща площ 9 кв. м, 2 квадратни 
шахти с обща площ 4 кв. м, тоалетна с площ 
85 кв. м, 2 бетонови площадки с обща площ 
175 кв. м и общата площ на брегоукрепител-
ните съоръжения в размер 5279 кв. м.
1.4. Морският плаж е с дължина на бре-
говата линия 812 м и с точки по границите, 
определящи общата площ на морския плаж от 
№ 1 до № 302 в Координатна система „Бъл-
гарска геодезическа система 2005“.
1.5. Прилежащата акватория, включена в 
обекта на концесията, е с широчина 200 м, 
измерена от бреговата линия на морския плаж.
1.6. Към обекта на концесията се включват 
следните принадлежности, които се определят 
с концесионния договор или с допълнително 
споразумение към него:
1.6.1. преместваемите обекти и/или допъл-
нителна търговска площ и съоръжения, които 
са поставени и които ще бъдат поставени 
върху обекта на концесия от концесионера, 
необходими за здравното и медицинското 
обслужване и санитарно-хигиенното поддър-
жане, по осигуряване на водното спасяване, 
по обезопасяване на прилежащата акватория, 
за спортно-развлекателна дейност и заведения 
за бързо обслужване, определени с концеси-
онния договор;
1.6.2. елементите на техническата инфра-
структура, съществуващи и които ще бъдат 
изградени върху обекта на концесия, необ-
ходими за използването на преместваемите 
обекти и съоръжения по т. 1.6.1, определени 
с концесионния договор;
1.6.3. прилежаща техническа инфраструк-
тура по смисъла на § 5, т. 31 от допълнител-
ните разпоредби на Закона за устройство на 
територията и всяка друга самостоятелна вещ, 
която осигурява безпрепятствено, нормално 
и безопасно функциониране на обекта на 
концесията или на предоставянето на услуги-
те – предмет на концесията, извън посочените 
принадлежности в т. 1.6.1 и 1.6.2.
2. Според предмета си концесията включва:
2.1. Възлагане на концесионера да извърш-
ва задължителните дейности по Закона за 
устройството на Черноморското крайбрежие, 
наричани по-нататък „задължителни дей-
ности“, и да предоставя плажни услуги при 
условията и по реда на концесионния дого-
вор срещу правото му да получава приходи 
от потребителите на услугите или от трети 
лица и срещу задължението му да заплаща 
концесионно възнаграждение към концедента.
2.2. Допълнителен предмет: извършване 
на риск на концесионера и със средства, оси-
гурени от него, на действия по свързване с 
временни връзки на преместваемите обекти 
и съоръжения по т. 1.6.1 със съществуващите 
мрежи, елементи и съоръжения на техниче-
ската инфраструктура по т. 1.6.2. 
3. На обекта на концесията се допуска 
извършване на следните услуги и дейности:
3.1. Предоставянето на чадъри и шезлон-
ги съгласно обявени цени, предложени от 
участника в откритата процедура, които не 
могат да се увеличават за срока на действие 
на концесионния договор, и на други плажни 
принадлежности, използвани от посетителите 
на морския плаж.
3.2. Услуги в заведения за бързо обслужване.
3.3. Спортно-развлекателни услуги.
3.4. Здравни и рехабилитационни услуги.
3.5. Предлагането на водноатракционни 
услуги.